钦定古今图书集成/明伦汇编/氏族典/第250卷 > 张逵
## 钦定古今图书集成/明伦汇编/氏族典/第250卷 > 张逵

按《明外史张逵传》：“逵字懋登，馀姚人。正德末进士，改
庶吉士。嘉靖元年，授刑科给事中，伏阙争大礼，下狱
廷杖，进右给事中。武定侯郭勋以奸利事为巡视科
道所劾。逵言勋为妖贼李福达请属，为逆党陆完雪
冤，罪不容诛，不听。寻以言事忤旨，黜为吴江县丞。勋
必欲害之，坐福达狱逮问，谪戍辽东边卫。居十载，母”
死不得归，哀痛而卒。